ai4bharat/Pralekha huggingface dataset:
وزارت خزانہ
سی بی ڈی ٹی نے آمدنی ٹیکس قواعد 1962کے فارم نمبر 15 ایچ میں ترمیم کے لئے نوٹیفیکیشن جاری کیا
نئی دہلی ،27 ؍مئی :آمدنی ٹیکس ایکٹ 1961کی ذیلی دفعہ  جس کا تعلق ایکٹ کی دفعہ 197اے سے ہے اور جسے منجملہ دیگرقوانین اورقواعد کے ساتھ قاعدہ نمبر 29سی کے ساتھ پڑھاجائیگا، اس کے تحت یہ گنجائش رکھی گئی ہے کہ مقیم فرد کے معاملے میں اس وقت تک کوئی کٹوتی نہیں کی جائیگی، جب تک اس کی عمر 60سال یااس سے زیادہ نہ ہوجائے ۔ اگرایسا شخص دفعہ 192اے ، 193،194،194اے ، 194ڈی ،194ڈی اے ، 194ای ای ، 194-1یا194کے، کے تحت کسی طرح کا آمدنی ٹیکس داخل کرنے کا ذمہ دارہواور وہ فارم نمبر 15ایچ کے تحت اپنی جانب سے اس امرکا اعلانیہ داخل کرتاہے کہ اس کے اپنے تخمینے کے مطابق مجموعی آمدنی پرٹیکس صفربنتاہے ۔
فارم نمبر 15ایچ میں دیاگیانوٹ نمبر 10اس امرکی گنجائش فراہم کرتاہے کہ اعلانیے کونہ قبول کیاجائے ،جب کہ دفعہ 197اے  کے تحت جس طرح کی آمدنی کی نوعیت کا حوالہ دیاگیاہے یا مجموعی رقم جو اس طرح کی رقم سے حاصل ہوئی ہے ،وہ جمع کرائی گئی ہے یااداکرائی گئی ہے یا گذشتہ سال کے دوران جمع کرائی یا اداکی گئی ہے،جس میں انکم ٹیکس شامل کرنے پرزیادہ سے زیادہ رقم کی حدود تجاوز کرجاتی ہیں ، جوباب 6اے کے تحت دی گئی کٹوتیوں کے اصول کے مطابق لائق احتساب نہیں ہیں ، اگرکسی طرح کاکوئی خسارہ لاحق ہواہے اور اس سلسلے میں ‘‘ رہائشی املاک سے حاصل ہوئی آمدنی ’’ کی مدکا ذکرکیاگیاہے، جس کا اعلان کرنے کا استحقاق اعلان کردہ کو حاصل ہے ۔
ایکٹ کی دفعہ 87اے میں فائنانس ایکٹ2019کے توسط سے ترمیم کردی گئی ہے اورکہاگیاہے کہ ایک رہائشی پذیرفرد جس کی مجموعی آمدنی 5لاکھ روپے تک کی ہو، وہ 12500کی قابل ٹیکس رقم کے سلسلے میں رعایت حاصل کرنے کا حقدارہوگا اوریہ رعایت 12500یااس کے مقابلے میں جوبھی کم رقم بنتی ہو وہی ، دستیاب ہوگی ۔
تاہم فی الحال فارم نمبر 15ایچ کے تحت دیاگیانوٹ نمبر 10دفعہ 87اے کے تحت فراہم کرائے گئے 12500روپے کی زیادہ سے زیادہ رعایت کا ذکرنہیں کرتاجو کہ ان آمدنیوں پر دستیاب ہے ،جو اس صورت میں متعلقہ فرد کے لئے دستیاب ہیں ، ان کے لئے آمدنی ٹیکس ایکٹ کے تحت واجب الادارقم میں سب سے کم رقم کی رعایت حاصل ہوگی اوران کی ٹیکس اداکرنے کی ذمہ داری اس صورت میں صفرہوگی، جب دفعہ 87اے کے تحت دستیاب رعایت کو نافذالعمل کیاجائیگا۔ اس طرح کے معاملات میں ٹیکس کی کٹوتی معمرشہریوں کے لئے غیرضروری مشکلات پیداکرسکتی ہے ۔
لہذا نوٹیفیکیشن نمبر جی ایس آر375 مورخہ 22مئی ، 2019 کے ذریعہ فارم نمبر 15ایچ ، کے نوٹ نمبر 10کی تجاویز میں ترامیم کی گئی ہیں اور اسی کے مطابق آمدنی ٹیکس قواعد 1962میں بھی ترامیم عمل میں لائی گئی ہیں تاکہ کوئی بھی شخص پارٹ 1کے کالم 15کے تحت اگرآمدنی ٹیکس اداکرنے کے لئے موجب قراردیاجائے تو اس کی جانب سے داخل کیاجانے والااعلانیہ جب کہ وہ شخص معمرشہری ہے اور دفعہ 87اے کے تحت آمدنی ٹیکس ایکٹ میں فراہم کی گئی رعایت کے حصول کااستحقاق رکھتاہے اور اس صورت میں اس کی ٹیکس اداکرنے کی ذمہ داری اس رعایت کو شامل کرنے کے بعد صفر سمجھی جائیگی ۔مذکورہ نوٹیفیکیشن www.incometaxindia.gov.in پردستیاب ہے ۔
U-2210
(Visitor Counter : 43
شمال مشرقی ریاستوں کی ترقی کی وزارت
میگھالیہ کے وزیراعلیٰ جناب کونراڈ سنگما بدھ کے دن نئی دہلی میں مرکزی وزیر ڈاکٹر جتیندر سنگھ سے ملاقات کرتے ہوئے
نئی دہلی۔19؍فروری۔میگھالیہ کے وزیراعلیٰ جناب کونراڈ سنگما نے آج شمال مشرقی خطے کی ترقی کے مرکزی وزیر ڈاکٹر جتیندر سنگھ سے ملاقات کی اور ریاست میں بنیادی ڈھانچے ، سڑکوں اور عوامی فلاح وبہبود سے متعلق مختلف پروجیکٹوں کی پیش رفت پر تبادلہ خیال کیا۔
ڈاکٹر جتیندر سنگھ نے شمال مشرقی خطے کی ترقی کو اوّلین ترجیح دینے اور اس خطے کو ملک کی زیادہ ترقی یافتہ ریاستوں کے برابر لانے کے وزیراعظم جناب نریندر مودی کے عہد کو دوہرایا ۔ انہوں نے اس بات پر اطمینان کا اظہار کیا کہ حال ہی میں شیلانگ سمیت میگھالیہ کے مختلف خوبصورت مقامات پر سیاحوں کی آمد میں بڑے پیمانے پر اضافہ ہوا ہے۔
میگھالیہ کے وزیراعلیٰ نے ڈاکٹر جتیندر سنگھ کے ساتھ ان بعض پروجیکٹوں کامعاملہ اٹھایا جو نارتھ ایسٹ اسپیشل انفراسٹرکچر ڈیولپمنٹ اسکیم  کے تحت منظور کیے گئے تھے۔ انہوں نے ان میں سے چار پروجیکٹوں کیلئے مالی امداد فوری طور پر جاری کیے جانے کی درخواست کی۔ ڈاکٹر جتیندر سنگھ نے یقین دلایا کہ وہ اس معاملے کو دیکھیں گے اور اگر طریقہ کار کی کوئی روکاوٹ پائی گئی تو اس پر فوری طور پر غور کیاجائیگا۔
جناب کونراڈ سنگما نے میگھالیہ کے کچھ نئے پروجیکٹوں کی تجاویز پر بھی تبادلہ خیال کیا، ان میں سڑک پروجیکٹ بھی شامل ہیں۔
اس کے علاوہ ایلدیک ندی پر 19 میٹر کا پُل تعمیر کرنا بھی شامل ہے۔ ڈاکٹر جتیندر سنگھ نے بتایا کہ پروجیکٹ کی منظوری دی جاچکی ہے اور شمال مشرقی کونسل  نے کچھ وضاحتیں مانگی ہیں۔
شمال مشرقی خطے کی وزارت نے باگھمارا میں ’’انٹیگریٹیڈ پولیس ویلفیئر کمپلیکس‘‘ سے متعلق ایک اور پروجیکٹ کی بھی منظوری دے دی ہے۔ میٹنگ میں اس پر بھی تبادلہ خیال کیا گیا۔
ڈاکٹر جتیندر سنگھ نے جناب کونراڈ سنگما کو بتایا کہ اگلے دو ہفتوں میں وہ دو شمال مشرقی ریاستوں یعنی اروناچل پردیش اور آسام کا دورہ کریں گے۔ انہوں نے کہا کہ اس کے بعد ان کا منصوبہ میگھالیہ کا دورہ کرنے کا بھی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-845
(Visitor Counter : 52
عملے، عوامی شکایات اور پنشن کی وزارت
کچھ مفاد پرست عناصر کی جانب سے زرعی بلوں کے بارے میں گمراہ کن باتیں پھیلائی جارہی ہیں: ڈاکٹر جتیندر سنگھ
مرکزی وزیر ڈاکٹر جتیندر سنگھ نے آج کہا ہے کہ کچھ مفاد پرست عناصر کی جانب سے زرعی بلوں کے بارے میں گمراہ کن باتیں پھیلائی جارہی ہیں جو گھٹیا سیاسی فائدوں کی خاطر کسانوں کو اکسانےکی کوشش کررہے ہیں۔
دور درشن کو ایک تفصیلی انٹرویو میں ڈاکٹر جتیندر سنگھ نےکہا کہ مضحکمہ خیز بات یہ ہےکہ ایسی کچھ شقوں کے نام پر بے بنیاد افواہیں پھیلائی جارہی ہیں جن کا ان بلوں میں یکسر طور پر کوئی وجود نہیں ہے، جو مودی حکومت کے ذریعے پارلیمنٹ میں لائی گئی ہیں۔ مثال کے طور پر انہوں نے کہا کہ کسانوں کو گمراہ کرنے کے لئے بڑے پیمانے پر یہ گمراہ کن مہم پھیلائی گئی ہے کہ کم سے کم امدادی قیمت  روک دی گئی ہے، جبکہ ان بلوں میں ایم ایس پی نظام کے لئے اس طرح کا کوئی ذکر نہیں ہے، جس سے واضح طور پر ظاہر ہوتا ہےکہ ایم ایس پی نظام پہلے کی طرح جاری رہے گا۔
دوسری جانب ڈاکٹر جتیندر سنگھ نے کہا کہ حکومت کے ذریعے لائے گئے زرعی بل زرعی شعبے میں جمہوری رجحان پیدا کرے گا۔اس سے کسانوں کو اس بات کی آزادی ملے گی کہ وہ اپنی پسند سے کسی بھی جگہ اور کہیں بھی اپنی فصل فروخت کرسکیں گے اور اگر وہ چاہیں تو زیادہ منافع کمانے کے لئے بڑی کمپنیوں میں شامل ہوکر فصل فروخت کرنے کا متبادل حاصل کرسکیں گے۔ ساتھ ہی ساتھ ان بلوں میں ذرا سا بھی اس بات کا ذکر نہیں ہے کہ منڈیاں ختم ہوجائیں گی، دوسرے الفاظ میں اس کا مطلب یہ ہے کہ مارکیٹ کا نظام پہلے کی طرح جاری رہے گا اور زرعی اینڈ فوڈ پالیسی سینٹر اے ایف پی سی بھی کام کرتا رہے گا۔
اسی طرح ڈاکٹر جتیندر سنگھ نے کہا کہ کسانوں کو یہ کہہ کر اکسایا جارہا ہے کہ انہیں کنٹریکٹ  کے نام پر بڑی کمپنیوں کے ذریعے استحصال کا سامنا کرنا پڑے گا۔ اس کے بالکل برعکس انہوں نے کہا کہ اس بل میں ایسی کافی شقیں ہیں جس میں کسی بھی طرح کے استحصال سے کسانوں کا تحفظ کیاگیا ہے۔ڈاکٹر جتیندر سنگھ نے مزید بتایا کہ کنٹریکٹ اور سمجھوتہ کسانوں کو اس بات کی ضمانت دے گا کہ وہ طے شدہ قیمت حاصل کریں اور کسان کسی جرمانے کے بغیر کسی بھی پوائنٹ سے الگ ہوسکتے ہیں۔
ڈاکٹر جتیندر سنگھ نے کہا کہ نہ صرف یہ کہ یہ بل واضح طور پر کسان کی زمین کی فروخت پٹے پر لینے یا رہن رکھنے سے ممانت کرتے ہیں، کیونکہ یہ معاہدہ فصلوں سے متعلق ہے نہ کہ زمین سے متعلق، لہٰذا یہ غلط تشریح ہےکہ بڑے کاروباری کسانوں کی زمین ہڑپ کرلیں گے اور انہیں  کو بندھوا مزدور بنادیں گے۔
ڈاکٹر جتیندر سنگھ نےکہا کہ ان زرعی بلوں میں کھلی مارکیٹ میں فصلوں کی فروخت کے لئے کافی تحفظ بھی فراہم کیاگیا ہے۔ ایک مثال دیتے ہوئے انہوں نےکہا کہ جب کوئی کسان ملک میں کہیں بھی کھلی مارکیٹ میں اپنی فصل فروخت کرنےکا متبادل چنتا ہے تو فصل کے خریدار اسی دن یا وقت کی ضرورت کے ہونے پر تین کامک کے دنوں کے اندر پورا بھگتان کرنے کے لئے مجبور ہوں گے۔ انہوں نے کہا کہ کسی طرح کی چوک ہونے کے معاملے میں خریداری پر جرمانہ لگانےکی بھی گنجائش ہے۔
ڈاکٹر جتیندر سنگھ نے الزام لگایا کہ جو لوگ ان بلوں کی مخالفت کررہے ہیں اور کسانوں کو اس کے خلاف بھڑکا رہے ہیں وہ حقیقت میں اسے بے کار میں ہی چناؤ کا معاملہ بنانے کی کوشش کررہے ہیں۔
...................
م ن، ح ا، ع ر
24-09-2020
U-5827
(Visitor Counter : 187
وزیراعظم کا دفتر
پورٹ پر مبنی ترقی اور کاروبار میں آسانی کو یقینی بنانے کے لئے ٹیکنا لوجی کا فائدہ اٹھاتے ہوئے دیکھ کر خوشی ہوئی:وزیراعظم
وزیراعظم جناب نریندر مودی نے نیشنل لاجسٹک پورٹل- میرین کے موبائل ایپ ساگر سیتو پر خوشی کا اظہار کیا ہے۔
بندرگاہوں، جہاز رانی اور آبی گزرگاہوں کے مرکزی وزیر جناب سربانند سونوال کے ایک ٹوئیٹ کے جواب میں وزیر اعظم نے کہا:
’’بندرگاہ پر مبنی ترقی اور کاروبار میں آسانی کو یقینی بنانے کی خاطر ٹیکنالوجی کا فائدہ اٹھاتے ہوئے دیکھ خوشی ہوئی۔‘‘
وزارت دفاع
ریئر ایڈمرل وکرم مینن نے فلیگ آفیسر کمانڈنگ گوا ایریا کا عہدہ سنبھالا
ریئر ایڈمرل وکرم مینن، وی ایس ایم نے 30 اپریل 2022 کو فلیگ آفیسر کمانڈنگ گوا ایریا  اور فلیگ آفیسر نیول ایوی ایشن  کی ذمہ داریاں ریئر ایڈمرل فلیپوس جی پینوموٹل، اے وی ایس ایم، این ایم سے سنبھالیں، جو ایک طویل کیریئر 36 سال کی سروس کے بعد پیرانہ سالی کے سبب سبکدوش ہوئے۔
ریئر ایڈمرل مینن نیشنل ڈیفنس اکیڈمی اور نیول وار کالج کے سابق طالب علم ہیں اور انہیں 01 جنوری 1990 کو بھارتی بحریہ میں کمیشن دیا گیا تھا۔ ایک تجربہ کار فائٹر پائلٹ اور کوالیفائیڈ فلائنگ انسٹرکٹر جس میں 2000 گھنٹے سے زیادہ کی پرواز کا تجربہ ہے، انہوں نے آئی این ایس وراٹ سے بڑے پیمانے پر ہوائی جہاز سی ہیریئر کو اڑایا ہے۔ انہوں نے آئی این اے ایس 300 کے سینئر پائلٹ کے طور پر بھی خدمات انجام دیں اور این اے ایس 552 کی کمانڈ کی۔ انہیں 2018 میں بھارتی بحریہ کے ایک اہم ایئر اسٹیشن آئی این ایس ہنسا کی کمانڈ کرتے ہوئے وشست سیوا میڈل سے نوازا گیا۔ ان کے چلنے والے دوروں میں فاسٹ اٹیک کرافٹ آئی این ایس تلانچانگ، آف شور پٹرول ویسل آئی این ایس شاردا اور فلیٹ ٹینکر آئی این ایس شکتی کی کمانڈ شامل ہے۔ وہ گائیڈڈ میزائل شکن آئی این ایس رنوجے کے ایگزیکٹو آفیسر کے طور پر بھی خدمات انجام دے چکے ہیں۔
ایف او جی اے کا عہدہ سنبھالنے سے پہلے فلیگ آفیسر کی تقرری نیول ہیڈ کوارٹرز میں اسسٹنٹ چیف آف نیول اسٹاف  کی حیثیت سے تھی۔ ان کی اسٹاف تقرریوں میں نیول ہیڈ کوارٹرز میں ڈائریکٹر آف ایئر کرافٹ ایکوزیشن اور ہیڈ کوارٹر نیول ایوی ایشن میں چیف اسٹاف آفیسر  شامل ہیں۔
کامرس اور صنعت کی وزارتہ
ڈی پی آئی آئی ٹی نے سائیکل کی ترقیاتی کونسل قائم کی
نئی دہلی ،15 نومبر :حکومت ہند کی کامرس اورصنعت کی وزارت کے تحت صنعت اور داخلی تجارت کے فروغ کے محکمے  نے تیز تر اورمحفوظ ہلکی اسمارٹ اور اضافی قدروالی بنیادی سائیکلوں کے ڈیزائن انجینئرنگ اورمینوفیکچرنگ کی منصوبہ بندی کے لئے سائیکلوں کی ایک ترقیاتی کونسل قائم کی ہے تاکہ برآمدات اور گھریلومارکیٹ کے لئے ایسی سائیکلیں تیارکی جاسکیں جو عالمی معیارپرپوری اترتی ہوں ۔
23رکنی کونسل کی صدارت ڈی پی آئی آئی ٹی کے سکریٹری کریں گے ۔ یہ کونسل دوسال کے عرصے کے لئے ہوگی ۔ اس کے علاوہ ڈی پی آئی ٓئی ٹی کے ہلکے انجینئرنگ صنعت کے ڈویژن کے جوائنٹ سکریٹری کونسل کے ممبرسکریٹری ہوں گے ۔ اس کونسل میں 9افراد ڈی پی آئی آئی ٹی کامرس کے محکمے ، ہاؤسنگ اورشہری امور ،ماحولیات ، جنگلات اورآب وہوامیں تبدیلی ، صحت اورخاندانی بہبود ، سڑک ٹرانسپورٹ اور شاہراہوں ، ہنرمندی کے فروغ اورصنعت کاری ، بہت چھوٹی ، چھوٹی اور اوسط درجے کی صنعتوں کی وزارتوں اور بیورو آف انڈین اسٹینڈرڈ  کے افسران بہ عہدہ اکارن شامل ہوں گے ۔ کونسل میں ماہرین کے شعبے کے 7ارکان اور 4نامزد ارکان ہوں گے ۔ان ارکان کی مدت ان کی سرکاری تعیناتی کے ساتھ وابستہ ہوگی ۔ دیگر ارکان کو کونسل کے سربراہ کے ذریعہ ضرورت کے مطابق برقراررکھاجائے گا۔
کونسل مندرجہ ذیل سرگرمیوں کے ذریعہ میک ۔ ان ۔ انڈیا کے فروغ کی مانگ کو بڑھانے میں مدد کرے گی ۔
1۔مسابقتی صلاحیت اورخدمات کی سطح کو بہتربنانا ۔
2۔ہندوستانی سائیکلوں کی تکنالوجی اور اس کی ویلیوچین میں تبدیلی لانا۔
3۔فریقین کے درمیان قریبی اورمسلسل تال میل کے ذریعہ جامع ماحولیاتی نظام کی ترقی کو یقینی بنانا۔
4۔سائیکل کی مانگ کو بڑھانے کے لئے تمام ممکنہ اقدامات کرنااس میں سائیکل چلانے سے متعلق بنیادی ڈھانچے آپریشن  کی تیاری کو یقینی بناناشامل ہے ۔
5۔اسکیموں اور سازگارتجارتی پالیسیوں کے ذریعہ سائیکلوں کی برآمدات میں مسابقتی صلاحیت میں اضافہ کرنا۔
6۔حکومت ہند کی متعلقہ وزارتوں /محکموں جیسے صحت کی وزارت  ماحولیات وجنگلات کی وزارت  ، پیٹرولیم اورقدرتی گیس کی وزارت  ، ہاؤ سنگ اور شہری امورکی وزارت کے ذریعہ شروع کی گئی اسکیموں اور مہمات کے ذریعہ سائیکل چلانے کے بہترین فوائد کو مقبول بنانا۔
7۔ اختراعی اسکیموں اور منظم طریقے سے نئی ذہن سازی کے ذریعہ چھوٹی اوراوسط درجے کی صنعتوں کو ترقی دینا۔
8۔سائیکلوں کی مینویکچرنگ اورمرمت کی دوکانوں کے لئے ہنرمند انسانی وسائل کا فروغ ۔
9۔ہندوستان میں سائیکلوں کی مینوفیکچرنگ اور بنیادی ڈھانچے کے لئے بہترین بین الاقوامی طریقہ کار کو اپنانے کی خاطر ایسے طریقہ کارکی نشاندہی اور مطالعہ کرنا ۔
وزیراعظم کا دفتر
وزیر اعظم نے پدم ایوارڈ یافتگان کی ستائش کی
نئی دلی، 25 جنوری: وزیر اعظم جناب نریندر مودی نے اس سال کے پدم انعام یافتگان کی ستائش کی ہے۔
ایک ٹویٹ میں جناب مودی نے کہا ’’ہمیں ان تمام افراد پر فخر ہے جنھیں پدم ایوارڈ تفویض کیا گیا ہے۔ بھارت ملک و قوم کے تئیں ان کی خدمات کا اعتراف کرتا ہے۔ زندگی کے مختلف شعبوں سے وابستہ یہ غیر معمولی افراد دوسروں کی زندگیوں میں غیرمعمولی تبدیلیاں لانے کا باعث بنے ہیں۔‘‘
کوئلے کی وزارت
مارچ 2023 کے دوران کوئلے کی پیداوار 12 فیصد بڑھ کر 107.84 ملین ٹن ہو گئی
کوئلے کی ترسیل 7.49 فیصدسے بڑھ کر 83.18 میٹرک ٹن تک ہوگئی
کوئلے پر مبنی بجلی کی پیداوار میں 5.70 فیصدکا اضافہ حاصل کیا گیا
مارچ 2023 کے مہینے کے دوران ہندوستان میں کوئلے کی پیداوار میں 12.03 فیصد بڑھ کر 107.84 میٹرک ٹن ہو گئی جبکہ مارچ2022 میں کوئلے کی پیداوار 96.26 میٹرک ٹن ہوئی تھی۔ کوئلے کی وزارت کے عبوری اعدادوشمار کے مطابق، مارچ 2023 کے دوران کول انڈیا لمیٹڈ ، سنگارینی کولیریز کمپنی لمیٹڈ  اور کیپٹیو مائنز/ دیگر نے بالترتیب 4.06فیصد، 8.53فیصداور 81.35فیصد تک کوئلے کی پیداوار میں اضافہ درج کیا۔
ملک میں کوئلے کی پیداوار کرنے والی سرفہرست 37 کانوں میں سے 29 کانوں نے 100 فیصد سے زیادہ پیداوار کی اور دیگر چھ کانوں کی پیداوار 80 سے 100 فیصد کے درمیان رہی۔
ساتھ ہی ساتھ مارچ 2023 کے دوران کوئلے کی ترسیل میں 77.38 میٹرک ٹن کے مقابلے 7.49 فیصد بڑھ کر 83.18 میٹرک ٹن ہو گئی۔ مارچ 2023 کے دوران، سی آئی ایل، ایس سی سی ایل اور کیپٹو/دیگر نے بالترتیب 64.15 ایم ٹی، 6.70 ایم ٹی اور 12.32 میٹرک ٹن کوئلہ بھیج کر 3.40 فیصد، 12.61 فیصد اور 31.15 فیصد کااضافہ کیا۔
مارچ 22 میں 65.51 میٹرک ٹن کے مقابلے میں مارچ 2023 کے دوران پاور یوٹیلٹیز کی ترسیل 4.36 فیصد بڑھ کر 68.36 میٹرک ٹن ہو گئی ہے۔
کوئلے پر مبنی بجلی کی پیداوار میں مارچ 2022 کے مقابلے مارچ 2023 میں 5.70 فیصد اضافہ ہوا ہے اور مارچ 2023 میں بجلی کی مجموعی پیداوار4.59 فیصد رہی جو مارچ 2022 کے مقابلے میں زیادہ ہے ۔ مزید برآں، مارچ 2023 میں بجلی کی کل پیداوارمیں 139718 ایم یوکا اضافہ ہوا جبکہ فروری 2023 میں 128026 ایم یو بجلی پید اہوئی تھی،اس طرح 9.13 فیصدکا اضافہ ریکارڈ کیا گیا۔
جل شکتی وزارت
دریاؤں میں نئی جان ڈالنے کے کام میں نوجوانوں کی شمولیت بڑھانے کےلئے این ایم سی جی نے ویبینار سیریز ‘‘ نوجوان اذہان متحرک کر کے دریاؤں میں نئی جان ڈالنا’’ کے تیسرے پروگرام کا اہتمام کیا
یہ لازمی ہے کہ نوجوان اذہان کو پانی بچانےاور دریاؤں میں نئی جان ڈالنے کے بارے میں بیدار کیا جائے: ڈی جی ، این ایم سی جی
جل شکتی ابھیان کے تحت بارش کے پانی کو محفوظ کرنے کے 47 لاکھ ڈھانچے تعمیر کئے گئے: کیچ دی رین کمپین
نمامی گنگے پروگرام - یعنی صاف گنگا کے لئے قومی مشن کے تحت دریائے گنگا میں نئی جان ڈالنے کے کام میں نوجوانوں کی شمولیت بڑھانے کی غرض سےجل شکتی کی وزارت نے اے پی اے سی نیوز نیٹ ورک کے ساتھ مل کر ویبینار سلسلے کے تیسرے پروگرام کا اہتمام کیا، جس کا موضوع ہے ‘‘ نوجوانوں کے اذہان کو محترک کرکے دریاؤں میں نئی جان ڈالنا’’ ایک گھنٹہ طویل سیشن مٰیں ملک بھر سے ممتاز ماہرین اور اساتذہ نے حصہ لیا۔
این ایم سی جی کے ڈائرکٹر جنرل جی اشوک کمار نے، جنہوں نے اس جلاس کی صدارت کی، نوجوان نسل کی ذہنی تربیت کے لئے ‘‘کیچ دیم ینگ’’ کی کہاوت پر زور دیا اور کہا کہ یہ لازمی ہے کہ نوجوانوں کو پانی بچانے اور محفوظ کرنے اور دریاؤں میں نئی جان ڈالنے کی جانب راغب اور متحرک کیا جائے۔ جناب کمار نے کہا کہ پانی اور نوجوان دونوں کے درمیان مماثلت ہے کہ دونوں کے اندر زبردست طاقت پوشیدہ ہے اور اگر اسے صحیح طور سے استعمال کیا جائے، تو یہ لوگ زندگی کی بنیاد فراہم کرتے ہیں۔ انہوں نے کہا کہ جل شکتی اور یووا شکتی یکساں ہیں۔
جناب جی اشوک کمار نے مزید کہا کہ چھوٹی تبدیلیاں بڑے نتائج لا سکتی ہیں۔ ملک بھر میں جل شکتی ابھیان کے تحت تعمیر کردہ تقریباً 47لاکھ رین واٹر ہاروریسٹنگ ڈھانچوں پر خوشی ظاہر کرتے ہوئے انہوں نے کہا کہ چھوٹے دریاؤں اور ندیوں سے کام شروع کیا جائے۔
ویبینار کے ممتاز مقررین میں امیٹھی یونیورسٹی، ہریانہ کے وائس چانسلر ڈاکٹر پی بی شرما، کے آئی ای ٹی گروپ آف انسٹی ٹیوشنز کے ڈین ڈاکٹر شیلیندر کمار تیواری شامل تھے۔
ڈاکٹر پی بی شرما نے کہا کہ نہ صرف نوجوانوں، بلکہ انجینئروں، سائنسدانوں، میونسپلٹی افسروں اور دیگر فریقوں کے اذہان کو دریاؤں کے تحفظ اور دریاؤں میں نئی جان ڈالنے کے تئیں محترک کرنے کی ضرورت ہے۔ انہوں نے کہا کہ واٹر -ٹیک سنٹرز جیسے ادارے ملک بھر میں قائم کرنے کی ضرورت ہے۔
ڈاکٹر شیلیندر کمار تیواریی نے کہا کہ ملک کا دریاؤں کا ایکو سسٹم حیاتیاتی اور غیر حیاتیاتی وسائل کا ایک پیچیدہ امتزاج ہے اور اسے انتہائی احتیاط اور سنجیدگی کے ساتھ محفوظ بنانے کی ضرورت ہے۔
وزارت خزانہ
وزیر خزانہ کیپکس پر سی پی ایس ای کی تیسری جائزہ میٹنگ طلب کی
نئی دہلی،14 اگست 2020/ خزانہ او ر کارپوریٹ امور کی مرکزی وزیر محترمہ نرملا سیتا رمن نے رواں مالی سال میں کیپکس خرچ کا جائزہ لینے کے لئے آج جہاز رانی، سڑک نقل و حمل اور شاہراہوں ، ہاؤسنگ اور شہری امور ، دفاعی وزارتوں اور ٹیلی مواصلات محکموں کے سکریٹریوں اور ان وزارتوں سے وابستہ 7 سی پی ایس ای  کے سی ایم ڈی کے ساتھ ویڈیو کانفرنس کی۔ یہ کووڈ-19 وبا کے مدنظر اقتصادی ترقی کو نئی رفتار دینے کے لئے مختلف اسٹیک ہولڈروں کے ساتھ وزیر خزانہ کی میٹنگوں کی موجودہ سیریز میں تیسری میٹنگ تھی۔
ان 7 سی پی ایس ای کے لئے مالی سال 21-2020 کے لئے مشترکہ پونجی خرچ ہدف ایک لاکھ 24 ہزار 824 کروڑ روپےہے۔ مالی سال 20-2019 میں 7 سی پی ایس کے لئے ایک لاکھ 29 ہزار 821 کروڑ روپے کے سرمایہ جاتی خرچ کے ہدف کی نسبت خرچ ایک لاکھ 14 ہزار 730 کروڑ روپے یعنی 88.37 فی صد ہوا۔ مالی سال 20-2019 کی پہلی سہ ماہی کے دوران حصولیابی 20 ہزار 172 کروڑ روپے  کا تھا، اور جولائی 2020 تک  تک حصولیابی یعنی خرچ 24 ہزار 933 کروڑ روپے  ہے۔
وزیر خزانہ نے سکریٹریوں سے سی پی ایس ای کے کارکردگی کا مظاہرہ باریکی سے نگرانی کرنے کو کہا، تاکہ مالی سال 21-2020 کی دوسری سہ ماہی کے آخر تک سرمایہ جاتی خرچ کے پچاس فی صد کیپکس یا سرمایہ جاتی خرچ کو یقینی بنایا جاسکے اور اس کے لئے مناسب منصوبے بنائے جاسکیں۔
ہندستانی معیشت کی ترقی کو رفتار میں سی پی ایس ای کے اہم رول کا ذکر کرتے ہوئے، وزیر خزانہ نے سی پی ایس ای کو اپنے اہداف کو حاصل کرنے کے لئے بہتر کارکردگی کےساتھ ساتھ یہ یقینی بنانے کی ترغیب دی مالی سال 21-2020 کے لئے انہیں فراہم کئے گئے ، سرمایہ جاتی آؤٹ لے کو صحیح ڈھنگ سے اور معینہ مدت کے اندر خرچ کیا جائے۔ انہوں نے کہا کہ سی پی ایس ای کی بہتر کارکردگی سے معیشت کو کووڈ-19 کے اثرات سے ابھرنے میں کافی حد تک مدد مل سکتی ہے۔
سی پی ایس ای نے خصوصی طور پر کووڈ-19 وبا کی وجہ سے اپنے سامنے موجودہ مختلف رکاوٹوں پر تبادلہ خیال کیا۔ وزیر خزانہ نے کہا کہ غیر معمولی حالات میں غیر معمولی کوششوں کی ضرورت ہوتی ہےاور مشترکہ کوششوں سے نہ صرف بہتر کارکردگی کریں گے بلکہ ہندستانی معیشت کی بھی وسیع مدد کریں گے جو بہتر نتائج حاصل کرنے میں مدد گار ہوگی۔
وزارت خزانہ
اٹل پنشن یوجنا کے تحت مستفید ہونے والوں سے متعلق اعداد و شمار
30 نومبر 2021:
اٹل پنشن یوجنا  بھارت سرکار کی ایک اسکیم ہے جس کا آغاز 9 مئی 2015 کو کیا گیا تھا۔ اس کا مقصد تمام بھارتیوں خصوصاً غریبوں، غریب اور محروم افراد اور غیر منظم شعبے کے کارکنوں کے لیے ایک آفاقی سماجی تحفظ کا نظام تشکیل دینا ہے۔ یہ اطلاع مرکزی وزیر مملکت برائے خزانہ ڈاکٹر بھگوت کسانراؤ کراڈ نے آج راجیہ سبھا میں ایک سوال کے تحریری جواب میں دی۔
وزیر موصوف نے مزید بتایا کہ یہ اسکیم یکم جون 2015 کو فعال ہوئی اور اس کا انتظام پنشن فنڈ ریگولیٹری اینڈ ڈویلپمنٹ اتھارٹی  کر رہی ہے۔ یہ بھارت کے ان تمام شہریوں کے لیے ہے جن کی عمریں 18 سے 40 سال کے درمیان ہیں، جن کا بینک یا پوسٹ آفس میں بچت بینک کھاتہ ہے۔ وزیر موصوف نے مزید بتایا کہ اس اسکیم کے تحت ریاستوں کو فنڈز کی منتقلی کی کوئی گنجائش نہیں ہے۔
مزید معلومات دیتے ہوئے وزیر موصوف نے بتایا کہ پنشن فنڈ ریگولیٹری اینڈ ڈویلپمنٹ اتھارٹی  کے مطابق 2019-20 سے 2021-22  کے دوران اے پی وائی کے تحت ریاست وار اندراج کی تعداد ضمیمہ اےمیں دی گئی ہے۔ 2019-20 سے 2021-22  کے دوران اے پی وائی کے تحت خواتین کے ریاستی وار اندراج کی تعداد ضمیمہ بی میں دی گئی ہے اور 2019-20 سے 2021-22  کے دوران اے پی وائی کے تحت ٹرانسجینڈر کمیونٹی سے ریاستی وار اندراج کی تعداد ضمیمہ سی میں دی گئی ہے۔
پی ایف آر ڈی اے کی اطلاع کے مطابق اے پی وائی کے تحت اندراج کے عمل کے دوران اس بات کی تفصیلات حاصل نہیں کی جاتی ہیں کہ آیا سبسکرائبر ایس سی/ ایس ٹی کمیونٹی سے ہے یا نہیں۔
وزارت خزانہ
پریس اعلامیہ
1.44 فیصد افراط زر انڈیکس جی ایس 2023 کی باز ادائیگی
’1.44 فیصد افراط زر انڈیکس جی ایس 2023‘ کا بقایا بیلنس 05 جون 2023 کو قابل واپسی ہے۔ مذکورہ تاریخ سے اس پر کوئی سود جمع نہیں ہوگا۔ کسی بھی ریاستی حکومت کی طرف سے قابل گفت و شنید انسٹرومینٹ ایکٹ 1881 کے تحت ادائیگی کے دن چھٹی کا اعلان کرنے کی صورت میں، قرض کی ادائیگی اس ریاست میں ادائیگی کرنے والے دفاتر کے ذریعہ گزشتہ کام کے دن پر کی جائے گی۔
گورنمنٹ سیکیورٹیز ریگولیشنز 2007 کے ذیلی ضوابط 24 اور 24 کے مطابق میچورٹی کی ادائیگی، ماتحت جنرل لیجر یا صارفین کے ذیلی جنرل لیجر اکاؤنٹ یا اسٹاک سرٹیفکیٹ کی شکل میں موجود سرکاری سیکیورٹی کے رجسٹرڈ ہولڈر کو ایک پے آرڈر کے ذریعے کی جائے گی جس میں اس کے بینک اکاؤنٹ کی متعلقہ تفصیلات شامل ہوں یا کسی ایسے بینک میں ہولڈر کے اکاؤنٹ میں کریڈٹ کے ذریعے جس میں الیکٹرانک ذرائع سے رقوم کی وصولی کی سہولت موجود ہو۔ سیکیورٹیز کے سلسلے میں ادائیگی کرنے کے مقصد کے لیے، اصل سبسکرائبر یا اس طرح کے سرکاری سیکیورٹیز کے بعد کے ہولڈرز، اپنے بینک اکاؤنٹ کی متعلقہ تفصیلات پہلے سے جمع کرائیں گے۔
تاہم، برقی ذرائع سے رقوم کی وصولی کے لیے بینک اکاؤنٹ/ مینڈیٹ کی متعلقہ تفصیلات کی عدم موجودگی میں، مقررہ تاریخ پر قرض کی واپسی میں سہولت فراہم کرنے کے لیے، ہولڈرز پبلک ڈیبٹ دفاتر، ٹریژریز /ذیلی ٹریژری میں، با ضابطہ طور پر ڈسچارج شدہ سیکیورٹیز کو ٹینڈر کر سکتے ہیں - اسٹیٹ بینک آف انڈیا کے خزانے اور شاخیں  ادائیگی کی مقررہ تاریخ سے 20 دن پہلے۔
ڈسچارج قدر وصول کرنے کے طریقہ کار کی مکمل تفصیلات مذکورہ ادائیگی کرنے والے کسی بھی دفاتر سے حاصل کی جا سکتی ہیں۔
ریلوے کی وزارت
ہندوستانی ریلوے میں وراثت کا تحفظ
ریلویز، کامرس اور صنعت وصارفین کے امور، خوراک اور عوامی نظام تقسیم کے مرکزی وزیر جناب پیوش گوئل نے آج لوک سبھا میں ایک سوال کے تحریری جواب میں بتایا کہ وراثت کو محفوظ کرنے سے متعلق تفصیلی رہنما خطوط جاری کئے گئے ہیں، جن میں بھاپ والے ریلوے انجنوں کی دیکھ بھال وپہاڑی ریلوے کی مرمت، پہاڑی اور اسٹیم سیاحت کا فروغ، ریلوے میوزیم کو مستحکم کرنے اور ریلوے کی وراثت سے متعلق عمارتوں کا تحفظ، مخطوطات کو ڈیجیٹل بنانے اور آن لائن وغیرہ مشتہر کرنے کا احاطہ کیا گیا ہے۔ انڈین ریلویز پر انہوں نے بتایا کہ 21 ریلوے میوزیم میں 16 وراثتی گیلریز ہیں اور 9 وراثتی پارکس ہیں۔ انہوں نے یہ بھی بتایا کہ پانچ پہاڑی ریلوے بھی ہیں جن میں دارجلنگ ہمالیائی ریلوے ، نل گری، ماؤنٹین ریلوے  کالکا شملہ ریلوے ماتھیرن لائٹ ریلوے  اور کانگڑا وادی ریلوے شامل ہیں۔ ان میں سے تین پہاڑی ریلویز دارجلنگ ہمالیائی ریلوے، نل گری ماؤنٹین ریلوے اور کالکا شملہ ریلوے کو یونیسکو کی جانب سے عالمی وراثتی مقام قرار دیاگیا ہے۔
.......................
ش ح، ح ا، ع ر
24-03-2021
U-3003
(Visitor Counter : 48
صحت اور خاندانی بہبود کی وزارت
ہندوستان میں کووڈ – 19 سے بچاؤ کی ٹیکہ کاری مہم کے تحت اب تک مجموعی طور پر 49کروڑ سے زیادہ افراد کو ٹیکے لگائے جاچکے ہیں
گزشتہ چوبیس گھنٹوں کے دوران تقریباً 58 لاکھ افراد کو ویکسین کے ٹیکے لگائے گئے
شفایابی کی شرح سردست 97.36 فیصد تک پہنچ گئی ہے
گزشتہ چوبیس گھنٹوں کے دوران 44,643 نئے یومیہ معاملات درج کئے گئے
ہندوستان میں زیر علاج مریضوں کی مجموعی تعداد فی الحال  ہے جو کل معاملات کے1.30 فیصد پرمشتمل ہے
یومیہ مثبت معاملات کی شرح پچھلے دومہینے سے برابر 5 فیصد سے کم ہے ، جو اس وقت  پر قائم ہے
نئی دہلی،05 اگست-2021
ہندوستان میں کووڈ-19 ٹیکہ کاری کی مہم نے کل 49 کروڑ کے تاریخی آنکڑے کو پار کرلیا ہے۔ آج صبح 7 بجے تک دستیاب عبوری رپورٹ کے مطابق 57,64,712 سیشنز کے دوران مجموعی طور پر 49,53,27,595 افراد کو ٹیکے لگائے جاچکے ہیں۔گزشتہ 24 گھنٹوں کے دوران 57,97,808 ٹیکے لگائے گئے۔
ان میں شامل ہیں:
|
|
حفظان صحت سے متعلق کارکنان
|
|
پہلی خوراک
|
|
1,03,24,101
|
|
دوسر خوراک
|
|
79,35,738
|
|
صف اول کے صحت کارکنان
|
|
پہلی خوراک
|
|
1,80,22,988
|
|
دوسر خوراک
|
|
1,15,97,454
|
|
18 سال سے 44 سال تک کی عمر کے لوگ
|
|
پہلی خوراک
|
|
16,97,29,527
|
|
دوسر خوراک
|
|
1,08,07,866
|
|
45 سال سے59 سال تک کی عمر کے لوگ
|
|
پہلی خوراک
|
|
10,99,20,377
|
|
دوسر خوراک
|
|
4,15,01,902
|
|
60 سال سے زیادہ عمر کے لوگ
|
|
پہلی خوراک
|
|
7,76,34,057
|
|
دوسر خوراک
|
|
3,78,53,585
|
|
میزان
|
|
49,53,27,595
کووڈ – 19 سے بچاؤ کی ہمہ گیر ٹیکہ کاری کا نیا مرحلہ 21 جون 2021 سے شروع ہوا تھا ۔ مرکزی حکومت اس کی رفتار کو مزید تیز کرنے اور ملک بھر میں کووڈ - 19 کی ٹیکہ کاری کے دائرہ میں توسیع کرنے کے تئیں پر عزم ہے۔
اس عالمی وبا کے آغاز کے بعد سے اس وائرس سے متاثر ہونے والے افراد میں سے 3,10,15,844 افراد پہلے ہی کووڈ – 19 سے صحت یاب ہو چکے ہیں ، جب کہ گزشتہ 24 گھنٹوں کے دوران ہی41,096 مریض شفایاب ہوئے ہیں ۔ اس طرح شفایاب ہونےوالے افراد کی مجموعی شرح 97.36 فیصد ہو گئی ہے۔
گزشتہ 24 گھنٹوں کے دورا ن ہندوستان میں 44,643 یومیہ نئے معاملات درج کئے گئے ہیں۔
گزشتہ 40دن سے مسلسل 50,000 سے کم یومیہ نئے کیس درج ہورہے ہیں۔ مرکز اور ریاستوں نیز مرکز کے زیر انتظام علاقوں کے ذریعے پائیدار اور مشترکہ کوششوں کے نتیجے کے طور پر یہ سب ممکن ہوا ہے۔
ہندوستان میں آج زیرعلاج مریضوں کی تعداد 4,14,159 ہے، جوکہ ملک میں مجموعی طور پرمتاثرہ معاملے کے 1.30 فیصد پر مشتمل ہے۔
ملک بھر میں طبی جانچ کی صلاحیت میں خاطرخواہ اضافہ کیا گیا ہے، اور گزشتہ 24 گھنٹوں کے دوران پورے ملک میں مجموعی طور پر 16,40,287 ٹیسٹ کئے گئے ہیں۔بھارت میں مجموعی طور پر اب تک 47.65 کروڑ سے زیادہ  ٹیسٹ کئے جاچکے ہیں۔
اب جب کہ ملک بھر میں طبی جانچ کی صلاحیت میں اضافہ کیا جا چکا ہے، ہفتہ وار متاثرپائے جانے والےافراد کی شرح سردست 2.41 فیصد ہے، جب کہ ایک دن میں اس وائرس سے متاثر پائےجانے والے افراد کی شرح آج 2.72 فیصد رہی۔ یومیہ متاثرہ افراد کی شرح مسلسل 60 ویں دن بھی اس وقت 5 فیصد سے نیچے ہے۔